रेलवे फाटक संख्या 108 खुलने पर लोगों को मिली राहत
रींगस | रेलवेपुलिया का लोकापर्ण होने के बाद बंद किए गए रेलवे फाटक संख्या 108 के खुलने पर बुधवार को क्षेत्र के व्यापारियों आमजन ने भास्कर कलेक्टर का आभार जताया।
व्यापारी ब्रज मोहन सैनी, भोलाराज यादव, भैरूराम बाजिया आदि ने बताया कि पुलिया का लोकापर्ण होने के बाद रेलवे फाटक संख्या 108 को बंद कर दिया गया था। रेलवे फाटक बंद होने की सूचना दैनिक भास्कर को दी गई। रेलवे फाटक समाचार भास्कर में प्रकाशित होने के बाद कलेक्टर ने रेलवे अधिकारियों को बाबा श्याम के लक्खी मेले के दौरान रेलवे फाटक को खुलवाने के आदेश दिए। इस पर रेल प्रशासन ने वापस रेलवे फाटक को सही करके बुधवार को खोल दिया। रेलवे फाटक खुलने पर व्यापारियों आमजन ने मिठाई बांटकर आभार जताया। व्यापारियों ने बताया कि रेल फाटक बंद होने से वाहनों का आवागमन पुलिया के ऊपर से हाे गया था तथा मेले के दौरान रहे पदयात्रियों को भी पुलिया के ऊपर से गुजरना पड़ रहा था। ऐसे में खाटूश्यामजी मोड़ पर सन्नाटा छा जाने से व्यापारियों का व्यापार ठप हो गया था। फाटक खुलने से एक ओर पदयात्रियों को सुविधा मिली, दूसरी ओर खाटूश्यामजी मोड़ पर रौनक जाने से व्यापारियों के चेहरे खिल गए।
रींगस. रेलवे फाटक संख्या 108 खुला हुआ
hin_Deva hin_Deva hin_Deva hin_Deva